**KRAJEVNA SKUPNOST DORNBERK**

Številka: 17

Datum: 17.12.2024

**Z A P I S N I K**

17. seje Krajevne skupnosti Dornberk, ki je potekala dne 17.12.2024 v prostorih KS Dornberk s pričetkom ob 20:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Davorina Mrevlje, Simon Justin, Sandi Slejko, Tatjana Šinigoj, Mitja Cotič in Rajko Gregorič.

Opravičeno odsotni: /

Dodatno prisotni: /

Dnevni red:

1. potrditev zapisnika 16. seje,
2. pregled stanja na projektu Kampo,
3. soglasje k prodaji nepremičnine,
4. imenovanje inventurne komisije,
5. razno.

Ad. 1) Potrditev zapisnika 16. seje

Sklep: Zapisnik 16. seje sveta KS z dne 3.10.2024 se sprejme.

Ad. 2) pregled stanja na projektu Kampo

Na občnem zboru ŠD Dornberk dne 24.10.2024 je bil sprejet sklep o prepisu nepremičnine na KS Dornberk. Glede na potrebne postopke za izvedbo prepisa je potrebno predhodno urediti etažno lastnino (razdelitev na 2 dela). Po oblikovanju etažne lastnine se del stavbe, ki v naravi predstavlja Bar Kampo, ohrani v lasti ŠD Dornberk, preostali del stavbe oz. celotne nepremičnine (vključno z zemljišči) pa se brezplačno prenese na KS Dornberk. Poleg tega ŠD Dornberk ohrani služnost oz. pravico brezplačnega dostopa in uporabe sanitarij. Kot dogovorjeno bo KS krila stroške postopka ureditve etažne lastnine.

Sklep: svet KS se seznani s stanjem na projektu Kampo in se strinja s plačilom stroškov ureditve etažne lastnine.

Ad. 3) soglasje k prodaji nepremičnine

Na MONG je bila naslovljena vloga za soglasje k prodaji cca. 19 m2 zemljišča, ki v naravi predstavlja obstoječe stopnišče v družinsko hišo. Za potrebe prodaje se izvede parcelacija parcele 5871/1.

Sklep: Svet KS soglaša s parcelacijo in prodajo parcele obsega cca. 19 m2 .

Ad. 4) imenovanje inventurne komisije

Sklep: Svet KS je imenoval inventurno komisijo za popis osnovnih sredstev KS Dornberk v sestavi Tatjana Šinigoj, Mitja Cotič in Simon Justin.

Ad. 8) Razno

* Prošnje za podporo dogodkom društev:
* Konzorcij vinarjev organizira …., ki je že uveljavljen dogodek.
* Območno združenje veteranov vojne za Slovenijo organizira tradicionalen dvig zastave ob spomeniku osamosvojitve v Dragi.
* Pritožba občanke na stanje jarkov v Dornberškem polju:

KS izda naročilo za sanacijo okrog cevi in prepustov (zamašitev zaradi obilnih padavin).

Sklep: svet KS se strinja z delno podporo predlaganim prireditvam in naročilom (delne) sanacije jarkov.

Seja je bila zaključena ob 21:45 uri.

Zapisala: Predsednik sveta KS:

Davorina Mrevlje Janko Harej